Решение на Общия съд от 24 януари 2024 г. — Tiendanimal/EUIPO — Salvana Tiernahrung (SALVAJE)
(Дело T-55/23)1
(Марка на Европейския съюз — Производство по възражение — Заявка за фигуративна марка на Европейския съюз „SALVAJE“ — По-ранна национална словна марка „SALVANA“ — Вероятност от объркване — Член 8, параграф 1, буква б) от Регламент (ЕО) 207/2009 (понастоящем член 8, параграф 1, буква б) от Регламент (ЕС) 2017/1001) — Реално използване на по-ранната марка — Член 42, параграфи 2 и 3 от Регламент 207/2009 (понастоящем член 47, параграфи 2 и 3 от Регламент 2017/1001)
Език на производството: английски
Страни
Жалбоподател: Tiendanimal Comercio Electronico de Articulos para Mascotas, SL (Малага, Испания) (представител: S. Correa Rodríguez, avocate)
Ответник: Служба на Европейския съюз за интелектуална собственост (представители: P. Villani и V. Ruzek)
Друга страна в производството пред апелативния състав на EUIPO, встъпила в производството пред Общия съд: Salvana Tiernahrung GmbH (Клайн Офензет-Шпарисхоп, Германия) (представители: K. Wagner и M. Kefferpütz, avocats)
Предмет
С жалбата си на основание член 263 ДФЕС жалбоподателят иска да се отмени решението на пети апелативен състав на Службата на Европейския съюз за интелектуална собственост (EUIPO) от 7 ноември 2022 г. (преписка R 2192/2021-5)
Диспозитив
Отхвърля жалбата.
Tiendanimal Comercio Electronico de Articulos para Mascotas, SL, понася, наред с направените от него съдебни разноски, и тези на Salvana Tiernahrung GmbH.
Службата на Европейския съюз за интелектуална собственост (EUIPO) понася направените от нея съдебни разноски.
____________
1 ОВ C 112, 27.3.2023 г.